o
Shalom, tervetuloa.
Gherson, makkabealaisajanjakso kesti Israelissa noin sata vuotta.
Sen jälkeen roomalaiset valtasivat Juudean vuonna 63eKr.
Miten tämä muutos vaikutti elämään Israelin maassa?
Roomalaisten valloitus ensimmäisellä vuosisadalla ennen Kristusta
oli Danielin näyn neljännen osan täyttymys,
sen hahmon neljäs osa, joka oli tehty raudasta.
Rooman valtakunta oli voimallinen valtakunta.
Juudeasta ja koko Israelin maasta tuli Rooman maakunta.
Juutalaisten tuli maksaa veroja roomalaisille.
Tälle ajanjaksolle oli tunnusomaista jatkuvat mellakat
ja kapinat Rooman valtaa vastaan.
Hasmonealaiskuningaskunnan tilalle tuli kuningas Herodes.
Voitko kertoa jotain hänen hallituskaudestaan?
Puhumme itseasiassa Herodeksen hallitussuvusta,
joka tuli valtaan hasmonealais- kuningaskunnan päätyttyä.
Herodeksen hallitsijasuvun valtakausi alkoi vuonna 37eKr.
Herodes oli alunperin idumealainen.
Idumean nimi on peräisin Vanhan Testamentin sanasta Edom.
Hasmonealaiset valloittivat tämän alueen ajalla 200-100 eKr.
Idumealaiset pakkokäännytettiin juutalaisuuteen.
Herodes tuli siis juutalaisuuteen käännytetystä perheestä.
Rooma hallitsi juutalaisia, mutta antoi heidän pitää oman kuninkaan.
Oikeastaan Herodeksen tuli ponnistella saadakseen kuninkuutensa.
Hän matkusti Roomaan, jossa hänellä oli poliittisia suhteita.
Hänen onnistui saada Rooman senaatin hyväksyntä kuninkuudelleen,
ja senaatti julisti hänet juutalaisten kuninkaaksi noin 37eKr.
Hän palasi Roomasta Rooman kotkan tukemana. Kotka oli Rooman symboli,
ja tämän tuen avulla hänestä tuli juutalaisten kuningas Jerusalemissa,
Galileassa, ja hänestä tuli juutalaisten kuningas.
Miten juutalaiset suhtautuivat häneen?
Hän oli hyvin epäsuosittu, vaikka yrittikin miellyttää juutalaisia.
Hän oli äärimmäisen julma, epäluuloinen, pelkäsi kapinallisia
ja oli valmis äärimmäisyyksiin, tappoi jopa sukulaisiaan.
Hän tappoi jopa vaimonsa Mariammen,
joka oli hasmonealaista sukua.
Herodeksesta ei pidetty, vaikka hän aloitti suuria rakennusprojekteja
ei vain Israelin maassa, vaan myös muualla.
Hän tuotti vettä Jerusalemiin, rakennutti Masadan,
mutta hänet muistetaan Jerusalemin temppelin uudistajana.
Temppeliä kutsutaankin usein Herodeksen temppeliksi.
Hän oli siis suuri rakentaja, mutta vihattu mies.
Juutalaiset eivät luottaneet hänen uskollisuuteensa.
Hellenistisellä kulttuurilla oli häneen suuri vaikutus.
Hän halusi matkia sitä.
Hänen perhekuntansa oli hyvin hellenistinen.
Papit ja ortodoksijuutalaiset eivät pitäneet siitä.
Herodes pyrki hellenisoimaan juutalaiset aina kun mahdollista.